# data[].attributes.body
V piatok sme absolvovali cestu na školenie, ktoré oficiálne začína zajtra. Potrebovali sme sa ubytovať a oddýchnuť si, takže sme sa rozhodli prísť o deň skôr. Cesta nám trvala 7 hodín, lebo sme si urobili pár krátkych prestávok na pumpách a jednu dlhšiu v Hradci Králové. Chceli sme sa tam navečerať. Podarilo sa to len mne, lebo Katka nemôže nič bez laktózy, takže ... žiadnu reštauráciu pre ňu sme nenašli. Ale aj tak môžem skonštatovať, že mesto bolo pekné, starobylé a očarujúce.

# data[].attributes.body
Začíname školenie. Je nás 14, samé baby, z východu, stredu aj západu. Z BA nikto, ale to nevadí. Mužský potenciál posilňujú naši dvaja lektori, Zdenda Heteš a Václav Fišer, obaja učitelia informatiky na ZŠ. Dnes sme absolvovali spoločný obed, zoznamovanie v miestnej reštaurácii Rozmarýnek a poobede sme sa presunuli do ZŠ Mládežnícka a začalo školenie. Rozdelili sme sa na 3 skupiny podľa zamerania a začali s úvodnými informáciami.

# data[].attributes.body
Dnes sme pracovali s Google aplikáciami, disk, mapy, vytvárali sme zdieľané dokumenty, chatovali sme. Naučili sme sa vytvoriť formulár a pretranformovať ho na kvíz a test pomocou AI. Dozvedeli sme sa o možnostiach , ako použiť AI vo vyučovacom procese, napr. na tvorbu cvičení, testov a ako ju žiaci môžu využiť pri tvorbe svojich prezentácií. Ako jednoducho skrátiť internetovú adresu, vytvoriť QR kód. Veľa funkcií s interaktívnou obrazovkou,začali sme tvoriť našu skupinovú nástenku v Padlete. Google street view - nájsť, kde sme a začali sme tvoriť mapu našich výletov v Trutnove a jeho okolí. Poobede sme navštívili Vaškovu školu, je to mimoriadne dobre vybavená moderná ZŠ s obrovským areálom, a potom sme šli na vychádzku k Pamätníku generála Gablenza s veľkým obeliskom a večer sme si urobili prechádzku po centre Trutnova a mali spoločnú večeru.

Ja som sa naučila pracovať s chatPDF, vytvorila som rozhovor s Ľ. Štúrom pomocou Gemini. Bolo to veľmi zábavné učenie.

Dokonca ma Zdeněk presvedčil o výhodách AI, hoci som bola najväčším skeptikom v našej skupine. Považuje ma za svoj najväčší úspech a dostala som indiánske meno "ta, kterou jsem přesvědčil".

# data[].attributes.body
Dnes sme navštívili nádherný hospital v Kukse. najviac sa mi páčili sochy majstra Bruna, ktoré symbolizujú cnosti a neresti, ale aj záhrada a samotný areál hospicu pre vojenských veteránov bol veľmi pekný. Mali sme výborného, vtipného sprievodcu a nevadilo ani to, že trochu zapršalo. Dopoludnia sme pracovali na mape a ja som pomocou Gemini.com vytvorila kvíz o Kukse, ktorý som potom pretranformovala do Kahootu a moji kolegovia si mohli overiť svoje poznatky o tejto pamiatke.https://create.kahoot.it/details/9e54c82f-6d33-461a-a3e9-7f342828986a

Mali sme prednášku o bezpečí na internete a v Canve sme tvorili letáky. Zoznámila som sa s programom photofunia.com, ptotopea.com.

Ako nové som sa naučila vytvoriť e-knihu pomocou v https://issuu.com/, čo využijem pri tvorbe nášho školského časopisu. Animovali sme obrázky a dopĺňali svoje portfólio ďalšími prácami. Bola som sa pozrieť, ako sa vyrába náš prívesok na kľúče s názvom našej školy pomocou 3D tlačiarne, ten sme vyrobili ako darček pre našich kolegov.

# data[].attributes.body
Dnes sme mali oddychový deň. Vybrali sme sa na horu Sněžka, cca hodinu autom od Trutnova. Na vrchol sme šli lanovkou, žiaľ veľmi fúkalo, takže sme museli vystúpiť na stanici Ružová hora pod vrcholom. Počasie bolo najskôr pekné, ale na ceste domov nás zastihla prietrž mračien. Ja som kvôli svojim kolenám nemohla šliapať dolu po svojich, taže som sa spolu so 4 kolegyňami zviezla dolu lanovkou a šli sme si sadnúť na čaj. perfektne sme si pokecali o školení aj našej učiteľskej praxi a viac sa o sebe dozvedeli. Tieto stretnutia sú aj o tom, že spoznáš nových ľudí a rozšíriš si obzory. kolegyne boli z vých. Slovenska zo ZŠ a SŠ a bolo to veľmi prínosné a zábavné. Poobede sme boli s katkou v meste, pokúpili nejaké darčeky a suveníry a večer sme sa stretli s ostatnými a dali si pivo a večeru. Pár z nás nás Zdenda zobral ešte do jednej pivárne a tam sme debatovali o rozdieloch v školstve v ČR a SR.

# data[].attributes.headline
6. deň- Pesnička, 3D tlačiareň  a Adršpach

# data[].attributes.subject
6. deň- Pesnička, 3D tlačiareň  a Adršpach

# data[].attributes.body
Deň začína dobre. Dopoludnia sme sa zoznámili s fungovaním 3D, ako sa pracuje s mechanickými hračkami a pokračovali v tvorbe porfólia. Najviac ma zaujímala Geminy a práca so suno.com. Pomocou nej a AI som vytvorila hymnu našej školy, ktorú som poslala našj p. riaditeľke a ona ju zavesila na Instgrame. Myslím, že sa mi podarila. Ďalej som dopĺňala našu skupinovú nástenku a tvorila návrh na propagačné materiály našej školy, napr. etiketu na naše víno, sme HA. v Canve. Ďalej som sa zdokonaľovala v nástrojoch, s ktorými sme sa zoznámili a Zdeněk nám urobil prezentáciu o off-line dni na ich škole a poskytol nám materiál na jeho realizáciu aj u nás. Absolvovali sme prehliadku ZŠ Mládežnícka, majú u vlastné kino a obrovskú športovú halu, kde usporadúvajú aj hudobné koncerty. Je to škola, ktorá má velikánske priestory na výučbu a množstvo špecializovaných učební. Trochu im závidím ten priestor. Poobede sme boli na výlete v Adršpaských skalách a bolo to malebné.

# data[].attributes.body
Dnes som sa naučila zmazať pozadie na fotke a vložiť tam iné, zdokonalila som sa v komunikácií s AI a využiť prekladač deepl.com. Mali sme prednášku o zneužívaní internetu a tvorbu anonymných profilov na internetový stalking a nebezpečenstvo množstva času stráveného mladých ľudí na internete. Najzaujímavejší bol worshop o možnosti tlačenia propagačného textilného materiálu, ktorú nám poskytla Vendula, lektor zo spriaznenej školy. T o si veľmi vážim, lebo tento produkt a práca s ním sa pre našu školu v rámci MERCH-u veľmi hodí a nie je drahý. Dopĺňali sme na spoločnú nástenku svoje práce a výstupy a najviac som sa venovala chatbotu.

Bol to super pracovný deň. Večer sme šli na spoločnú večeru do už pre nás známej pizzérie.

# data[].attributes.body
Bolo to skvelé! Poučné, inšpiratívne, prínosné a zábavné. Tento Erazmus projekt s edutime .cz s úžasnými lektormi bol pre mňa mimoriadne edukatívny a zaujímavý. Odporúčam všetkým kolegom a kolegyniam u nás v škole. Ďakujem za možnosť zúčastniť sa tohto školenia a plánujem, ak budem lepšiť mať možnosť, absolvovať školenie v Portugalsku, ktoré v rámci Erasmu organizuje edutime.cz so zameraním na grafiku, v ktorej by som sa chcela zlepšiť.

Dnes sme zakončili školenie spoločnou prezentáciou našich máp a spoločnej nástenky. Rozhodne všetky zručnosti, ktoré som tu nadobudla, využijem vo svojej pedagogickej praxi, už sa na to teším!

Dostali sme certifikáty o ukončení, rozlúčili sa so spoluúčastníkmi, novými kamarátmi a čakala nás cesta domov.